**P O Z I V**

**na sudjelovanje u savjetovanju s javnošću**

**o Nacrtu prijedloga Pravilnika javnih potreba u športu Zadarske županije**

Člankom 28. stavkom 1. Pravilnika o radu župana („Službeni glasnik Zadarske županije“ broj: 16/22) utvrđeno je da prije utvrđivanja prijedloga općeg akta odnosno drugih strateških ili planskih dokumenataŽupanije kad se njima utječe na interese građana i pravnih osoba, provodi se postupak savjetovanja s javnošću sukladno zakonima koji uređuju pravo na pristup informacijama i savjetovanja s javnošću u postupku donošenja ovih akata.

Cilj je prikupiti informacije o interesima, stavovima i prijedlozima zainteresirane javnosti u vezi s provođenjem javnih potreba u športu te pravovremeno uočiti slabosti i/ili negativne učinke Pravilnika o načinu donošenja javnih potreba u športu Zadarske županije.

Nacrtom prijedloga Pravilnika o načinu donošenja javnih potreba u športu Zadarske županije uređene su zakonske obveze navedene u članku 75. Zakona o sportu („Narodne novine“ broj 141/22). Sukladno članku 75. stavak 6. Zakona o sportu („Narodne novine“ broj 141/22) obvezuju se jedinice lokalne i područne (regionalne) samouprave općim aktom na prijedlog športske zajednice te školskog i akademskog športskog saveza, u dijelu programa koji provode i ako su osnovani u toj jedinici lokalne i područne (regionalne) samouprave, detaljnije propisati kriterije financiranja javnih potreba u športu, mjerila za osiguranje sredstava, metodologiju i rokove za izradu i dostavu prijedloga programa javnih potreba, način izvršavanja programa javnih potreba, način i rokove izvještavanja o provedbi programa javnih potreba te metodologiju izrade financijskih planova korisnika javnih potreba u športu.

Donošenjem Pravilnika o načinu donošenja javnih potreba u športu Zadarske županije omogućava se učinkovito financiranje javnih potreba u športu, te utvrđivanje mjerila za osiguranje sredstava, metodologiju i rokove za izradu i dostavu prijedloga programa javnih potreba, način izvršavanja programa javnih potreba, način i rokove izvještavanja o provedbi programa javnih potreba te metodologiju izrade financijskih planova korisnika javnih potreba u športu.

Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09.), stavljanjem Nacrta prijedloga Pravilnika na mrežne stranice Zadarske županije s mogućnošću zainteresiranih da elektronskom poštom ili u pisanom obliku dostave svoje komentare, primjedbe i prijedloge na raspoloživom obrascu – prilog 2.ovog Poziva.

**Postupak savjetovanja provest će se u razdoblju od 1. veljače 2024. godine do 2. ožujka 2024. godine**. Organizator i nositelj postupka savjetovanja je Upravni odjel za obrazovanje, kulturu i šport Zadarske županije.

Pozivamo Vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt prijedloga Pravilnika o načinu donošenja javnih potreba u športu Zadarske županije i Obrazac za sudjelovanje u savjetovanju.

- Prilog 1. Nacrt prijedloga Pravilnika javnih potreba u športu Zadarske županije

- Prilog 2. Obrazac za sudjelovanje u postupku savjetovanja s javnošću